stanford-oval/wikipedia huggingface dataset:
סריקה לוליינית
אתגרים טכנולוגיים

סריקה לוליינית מציגה מספר אתגרים טכנולוגיים שיש למצוא להם פתרונות. עם הזמן, פותחו פתרונות משוכללים יותר ויותר להתגברות על האתגרים.
המעבר המהיר של הראש על פני הסרט יוצר בלאי רב הן בראש עצמו, והן בסרט. כדי להקטין ככל האפשר את הבלאי, גם הראש וגם הסרט צריכים להיות חלקים ככל האפשר, והראש צריך להיות בנוי מחומר נוקשה. בנוסף, ברוב המערכות יש למעשה שכבת אוויר דקה ביותר ("כרית אוויר") המפרידה בין הראש ובין הסרט. בעיה נוספת היא העברת האות אל הראש בשלב ההקלטה, וממנו בשלב ההשמעה: מאחר שהראש עצמו מצוי בתוף שמסתובב במהירות, לא ניתן להשתמש באופן החיבור המקובל ביותר, תיל חשמלי. במערכות הראשונות שיישמו סריקה לוליינית נעשה שימוש במערכת מברשות, בדומה למערכת שנמצאת במנועי חשמל מסוימים, אך למערכת כזו מספר בעיות, וביניהן בלאי ופגיעה באיכות האות. מערכות חדשות יותר משתמשות בשנאי מעגלי המעביר את האות מהתוף המסתובב לגוף המכשיר הנייח ללא מגע, בעזרת השראה חשמלית.
גם מערכת ההולכה של הסרט מסובכת יותר בסריקה לוליינית מאשר בסריקה קווית, משום שכחלק מטעינת הסרט למכשיר ההקלטה, יש לכרוך אותו סביב התוף המסתובב שמכיל את הראשים.
אתגר נוסף הוא הצורך במערכת עקיבה, כדי ליצור תיאום טוב מספיק בין מערכת ההולכה של הסרט, למערכת הסיבוב של התוף: כדי לפתור זאת משתמשים בדרך כלל בראש הקלטה/השמעה נייח, שמקליט אותות המשמשים לצורך העקיבה לאורך שולי הסרט בשיטת הקלטה קווית.
סכימה של מערכת טעינת הקלטת למכשיר ההקלטה במערכת VHS. בחלקו העליון של האיור נמצא התוף המסתובב שמכיל את הראשים, כשבסיום הטעינה הסרט מקיף מחצית מהתוף. שיטה זו מכונה "M", משום שהצורה הכללית של מסלול הסרט מזכירה את צורת האות. באיור מצוינים גם מספר ראשים קבועים: ראש המחיקה שמופעל כחלק מפעולת הכתיבה או ההקלטה ואינו פעיל בקריאה או השמעה, ראש המקליט או משמיע אות נוסף (במקרה זה אות אודיו) בהקלטה קווית לאורך שולי הסרט, וראש שלישי, שכותב וקורא אותות המשמשים את המכשיר עצמו, כדי לאפשר את העקיבה.
מערכת "מברשות" ששימשה להעברת האות מהראשים בדגמים קודמים של מערכות סריקה לוליינית.
החלק הקבוע של השנאי המעגלי.
החלק המסתובב (כלומר הצמוד לתוף) של השנאי המעגלי.
זווית השדה המגנטי

האות מוקלט על גבי סרט ההקלטה בפסים מקבילים, אלכסוניים לסרט, כמו שאפשר לראות בסכימה שבראש הדף. ככל שהפסים יהיו קרובים יותר האחד לשני ניתן להגדיל את צפיפות ההקלטה, כלומר להשתמש בפחות סרט לאותו זמן הקלטה, או זמן הקלטה ארוך יותר לאותו אורך של סרט. קירוב פסי ההקלטה זה לזה, או "ציפוף" הפסים יוצר בעיה של "זליגת" האות מפס אחד לשני ("crosstalk"). במילים אחרות, כאשר ראש הקריאה קורא את הפס אותו הוא אמור לקרוא, השדה המגנטי של פסי ההקלטה הסמוכים - זה שלפניו וזה שאחריו, משפיעים גם הם על הראש ויוצרים אות טפילי, הפוגע באיכות האות. אותו אפקט משפיע גם על תהליך ההקלטה: כאשר ראש הכתיבה או ההקלטה ממגנט את הפס על סרט ההקלטה, הוא משפיע על מיגנוט הפס הקודם והפס הבא, ופוגע באיכות האות המוקלט.
כדי להתגבר על הבעיה, ניתן לרווח את הפסים, כלומר להסיע את הסרט על פני התוף במהירות מספיקה כדי שבין פס אחד לשני ייווצר מרווח קטן, או "פס רווח". השיטה זו עובדת, והיא אכן מונעת את "זליגת" האות מפס הקלטה אחד לפס הבא, אבל היא בזבזנית - חלק מסרט ההקלטה אינו מנוצל.
שיטה מתוחכמת יותר להתגבר על הבעיה מנצלת את העובדה שיש שני ראשי כתובה/קריאה שכותבים על גבי הסרט או קוראים ממנו לסירוגין: בשיטה זו, כל אחד מהראשים מייצר שדה מגנטי בכיוון שונה, כלומר השדה המגנטי שמייצר ראש אחד נמצא בזווית לשדה המגנטי שמייצר הראש השני. כיוון שאותם הראשים עם אותן הזוויות משמשים גם לקריאת האות, כל ראש רגיש לאות שהוא עצמו הקליט הרבה יותר מאשר לאות שהקליט הראש השני. באופן זה, בגלל הזווית, ומשום שהפסים נוצרים לסירוגין על ידי כל אחד מהראשים, כל אחד מהראשים מושפע הרבה פחות מהשדה המגנטי של הפסים הסמוכים לפס אותו הוא קורא, ומשפיע הרבה פחות על המיגנוט של הפסים הסמוכים כאשר הוא כותב. באופן זה ניתן לצופף את הפסים עד שלמעשה אין ביניהם כל מרווח, ויחד עם זה להימנע מ"זליגת אות" כמעט לחלוטין.
עקיבה (Tracking)

כדי לממש סריקה לוליינית בצורה טובה, יש לדאוג לתיאום בין שתי התנועות: תנועת הסרט על פני התוף, וסיבוב התוף עצמו. תיאום זה נקרא "עקיבה" ("Tracking"). כדי לממש את העקיבה פותחו טכניקות שונות. השיטה המקובלת היא להקליט אות על שפת הסרט במקביל לסרט עצמו ("הקלטה ליניארית") שמורה למכשיר היכן הסרט נמצא בדיוק ומאפשר לו להתאים את מיקום הסרט למיקום הראשים. בגלל הדיוק הרב שנדרש, ומשום שבתהליך הייצור עצמו יש אפיצות מסוימת, או במילים אחרות הבדלים מזעריים בין מכשיר למכשיר, או אפילו הבדל בין אותו המכשיר עצמו כפי שהיה בזמן ההקלטה למכשיר בזמן ההשמעה, נדרש לעיתים תיקון קטן לעקיבה. תקופה מסוימת מכשירי הקלטה והשמעה שהשתמשו בסריקה לוליינית היו מצוידים בכפתור כיול, שאִפשר למשתמשים לכוונן את העקיבה כוונון עדין בצורה ידנית. עם הזמן, ועם השתכללות המעגלים האלקטרוניים, פותחו שיטות שאפשרו לבצע את הכוונון העדין והעקיבה באופן אוטומטי, לפי האות המוקלט עצמו ("Auto tracking").
שימושים

השימוש הנפוץ והמוכר ביותר במכשירי הקלטה הפועלים באמצעות סריקה לוליינית הוא להקלטת אות וידאו. למעשה, כל מכשירי הווידאו שפועלים באמצעות סרט מגנטי, פרט למכשירים הישנים ביותר, משתמשים בסריקה לוליינית, החל מציוד אולפן עם סרט ברוחב "1 (אינץ' אחד, או 25.4 מ"מ), דרך הסטנדרט הנפוץ בעולם להקלטת וידאו על סרט מגנטי - VHS ברוחב 12.7 מ"מ (1/2 אינץ'), ועד פורמט MiniDV ברוחב של "1/4 (רבע אינץ', או 6.35 מ"מ). בנוסף, מספר שיטות הקלטה נוספות משתמשות בסריקה לוליינית: קלטת אודיו דיגיטלית (DAT) שמשתמשת בסרט ברוחב 4 מ"מ, וכן פורמטים שונים המשמשים לגיבוי נתונים.
יתרונות

בשימוש בסריקה לוליינית להקלטת אות וידאו, הפורמטים הנפוצים מוגדרים באופן שפס אחד של הסריקה הוא מסגרת (frame) אחת של התמונה. כתוצאה מכך, מכשיר וידאו המשתמש בסריקה לוליינית יכול בקלות יחסית לממש פונקציות כמו עצירת התמונה (על ידי עצירת קידום הסרט והמשכת סיבוב התוף), והאצת ההצגה על ידי הרצת הסרט במהירות רבה יותר סביב התוף. פונקציונליות זו לא קיימת בשיטות שהיו נהוגות לפני הסריקה הלוליינית, של הקלטה ליניארית, או הקלטה רוחבית (quad), שיטה קודמת, שגם היא משתמשת בתוף הקלטה מסתובב עם מספר ראשים, אלא שבהקלטה הרוחבית, בניגוד לסריקה לוליינית, כל פס הקלטה מכיל רק חלק קטן מהמסגרת, ולכן פעולת הקריאה אפשרית רק במהירות ההקלטה המקורית.
מסלול סרט סביב התוף בצורת "אלפא"
מסלול סרט סביב התוף בצורת "אומגה"
כונן Vxa1, המשמש לגיבוי נתונים במחשב אישי, ומשתמש בסריקה לוליינית - ניתן לראות את התוף ואת הבית של הקלטת.
יצחק סמואל (פרופסור)

אין תמונה חופשית
יצחק סמואל הוא פרופסור אמריטוס המתמחה בתחום הסוציולוגיה הארגונית. כיהן כדיקן הפקולטה לניהול באוניברסיטת חיפה. קודם לכן, כיהן כסגן-נשיא וכראש בית הספר לניהול במכללה האקדמית גליל מערבי.
קורות חייו ופועלו

יצחק סמואל רכש את השכלתו האקדמית בסוציולוגיה, בפסיכולוגיה חברתית, במדע המדינה ובמדעי הניהול באוניברסיטה העברית בירושלים, בטכניון בחיפה ובאוניברסיטת מישיגן בארצות הברית. השתלם באוניברסיטאות סטנפורד וברקלי בקליפורניה, באוניברסיטה של שיקגו, במכון הטכנולוגי של מסצ'וסטס בארצות הברית, באוניברסיטת קרלטון בקנדה ובאוניברסיטה הטכנולוגית של סידני באוסטרליה.
לימד באוניברסיטת תל אביב, באוניברסיטת בר-אילן, באוניברסיטת חיפה, בטכניון ובמכללות הביטחוניות.
בין השנים 1979–1994 עבד ברפא"ל (רשות פיתוח אמצעי לחימה), שבה מילא תפקידים שונים, ובהם כממונה על פיתוח משאבי אנוש, על פיתוח הארגון ועל פיתוח מנהלים.
סמואל כיהן כראש תוכנית ההתמחות בסוציולוגיה ארגונית-יישומית וכראש התוכנית בפיתוח ארגוני-מערכתי במסגרת לימודי התואר השני בחוג לסוציולוגיה ואנתרופולוגיה באוניברסיטת חיפה, וכן כראש החוג. שימש כנשיא ה-11 של האגודה הסוציולוגית הישראלית. היה יו"ר המועצה הציבורית המכוננת של חוק היועצים הארגוניים בישראל; יועץ אקדמי של החטיבה למנהל עסקים וניהול כללי ביחידה ללימודי חוץ של אוניברסיטת חיפה ויועץ מדעי של הירחון "משאבי אנוש". היה חבר הוועדה הבינלאומית להערכת לימודי הסוציולוגיה בישראל מטעם המועצה להשכלה גבוהה.
קורות חייו ופועלו > תחומי התמחותו

סוציולוגיה של ארגונים
סוציולוגיה יישומית
יחסי עוצמה והשפעה
סוציולוגיה של העבודה
ניהול וארגון
פרסומים נבחרים

Yitzhak Samuel. 2010. Organizational Pathology: Life and Death of Organizations. Brunswick (US
Yitzhak Samuel. 2005. The Political Agenda of Organizations. Brunswick (USA) & London (UK): Transaction
Yitzhak Samuel & Itzhak Harpaz (eds.). 2004. Work and Organizations in Israel. New Brunswick (USA) & London (UK): Transaction
יצחק סמואל. 2002. המשחק הפוליטי: עוצמה והשפעה בארגונים. הוצאת אוניברסיטת חיפה/זמורה-ביתן.
יצחק סמואל. 1996.ארגונים: .מאפיינים, מבנים ותהליכים. (מהדורה שנייה). הוצאת אוניברסיטת חיפה/זמורה-ביתן.
יצחק סמואל. 2012. ארגונים: מבוא לתורת הארגון (מהדורה שלישית. הוצאת המכללה האקדמית גליל מערבי /כנרת, זמורה-ביתן.
צבי ימי ויצחק סמואל. 2004. "בתי ספר במעבר מסביבה מוסדית לסביבה תחרותית-כלכלית: מודל התאמה לסביבה משתנית", מגמות – רבעון למדעי ההתנהגות, כרך מ"ג, 2, תשס"ד,373-347.
אליאט אורחן ויצחק סמואל (1980) "השפעת כוח-המשיכה של קיבוץ על הצטרפות והישארות של חברים חדשים". מגמות - רבעון למדעי ההתנהגות, כרך כ"ו, 404-389.
Yitzhak Samuel. 2000. “On Context and Content: The Study of Organizations in Two Academic Settings”, International Journal of Organization Theory and Behavior, 3, 115-133.
Yitzhak Samuel & Chanoch Jacobsen. 1997. “A System Dynamics Model of Planned Organizational Change”, Computational & Mathematical Organization Theory, 3, 151-171.
Yitzhak Samuel & Morris B. Zelditch, Jr. 1989. “Expectations, Shared Awareness, and Power.” Pp. 288-312, in J. Berger, M. B. Zelditch & B. Anderson (eds.), Sociological Theories in Progress, Vol. 3, Newbury Park, CA: Sage. Reprinted with revisions in J. Berger & M. zelditch, Jr. (eds.) 1998. Pp. 273-297, Status, Power and Legitimacy. New Brunswick, NJ: Transaction.
Yitzhak Samuel & Ephraim Yaar. 1979. "The Status and Situs Determinants of Occupational Attractiveness", Quality and Quantity, 13, 485-505.
Ephraim Yuchtman & Yitzhak Samuel. 1975. "Determinants of Career Plans: Institutional versus Interpersonal Effects", American Sociological Review, 40, 521-531.
Yitzhak Samuel & Noah Lewin-Epstein (1979). "The Occupational Situs as a Predictor of Work Values", American Journal of Sociology, 85, 625-639.
Yitzhak Samuel & Bilha F. Mannheim. 1970. "A Multidimensional Approach toward a Typology of Bureaucracy", Administrative Science Quarterly, 15, 216-228.
אלבארכס

אלבּארכֵס (ביוונית: Ἀλαβάρχης; לטיניזציה: Alabarch, אלבּארך) היה באופן מסורתי יהודי בעל משרה רשמית באלכסנדריה בתקופות ההלניסטית והרומית, ונראה שהיה אחראי למיסוי ובמיוחד לגביית המכס בנמל.
תפקיד ואטימולוגיה

פרופסור שמואל קרויס, באנציקלופדיה היהודית (1906), מציע כי האלבארכס היה מנהיג יהודי אלכסנדריה, והיה מכונה "אתנארכס" על ידי גויים כמו הסופר היווני סטראבון (שביקר במצרים סביב שנת 24 לפנה"ס), כפי שנראה מתוך ציטוט דבריו אצל יוסף בן מתתיהו:
עם זאת, פרנץ (Franz) סבור כי האלבארכס היה פקיד הכפוף לאתנארכס. צבי גרץ מחשיב את האלבארכסים כצאצאיו של הכהן הגדול חוניו הרביעי, שירד למצרים, והוא כולל את בניו, המצביאים חלקיה וחנניה, בין האלבארכסים, אולם מבלי לספק את הבסיס לכך.
המושג "אלבארכס" נראה גם כגרסה טקסטואלית שונה ומאוחרת של המילה "ארבּארכֵס" (Ἀραβάρχης) הנזכרת אצל קיקרו (המאה ה-1 לפנה"ס).
המקום היחיד בו יש תיאור של תפקיד האלבארכס הוא קודקס תאודוסיאנוס (IV. 12. 9) שנאסף בשנת 438 (=קודקס יוסטיניאנוס (Codex Justinianeus) IV. 61. 9), שם האלבארכס הוא מעין פקיד בענייני כספים המופקד על גביית מיסים במחוזות האימפריה התחתונה, בפרט על משק החי במצרים התחתונה. אמיל שירר טוען ב"מילון התנ"ך" (1912), כי הטענה שהאלבארכס היה מנהיג הקהילה היהודית היא שגויה, וכי ישנה סבירות גבוהה שתואר זה זהה או שיבוש של התואר "ארבּארכֵס" (המורכב משתי מילים: "ערבי" ו"למשול", שמשמעותן יחד: "מושל ערב"), שהיה המפקח הראשי של המכס בגבול הערבי, כלומר בגדה המזרחית של הנילוס. הוא מציין כי מושג זה נזכר בקודקס יוסטיניאנוס בתחילת המאה ה-6, ובכתובת שנמצאה בקופטוס. לדבריו, ייתכן שמשרת האלבארכס, היא גם זו שיוספוס מתייחס אליה באומרו כי הרומאים שמרו ליהודי אלכסנדריה את משרת האמון שהוענקה להם על ידי מלכי בית-תלמי, את "משמר הנילוס". לדברי שירר, כינוי זה מתייחס לפיקוח על הנהר בכל הנוגע לגביית מכס. לפיכך, האלבארכס לא היה בעל תפקיד מהקהילה היהודית, אלא אדם שהחזיק במעמד חשוב בחיים האזרחיים.
אלא שגם המלה "ארבּארכֵס" מופיעה אצל יוסף בן מתתיהו, לגבי המלך הערבי מלכוס, ולכן אין זה סביר שהמלה "אלבארכס" היא גרסת איות שונה של "ארבארכס", משום שיוספוס הכיר והשתמש בשני התארים הללו בנסיבות שונות.
שמואל קרויס מחשיב את האטימולוגיה ה"ערבית" כבלתי סבירה למונח החל על מנהיג של הקהילה היהודית בלבד, ומציע כאלטרנטיבה את המונח היווני "אלבא" (ἄλαβα), המתייחס לדיו מרישומי המס ונעשה באותם ימים למילה נרדפת למס. קרויס מציין גם אטימולוגיה ישנה יותר באמצעות המילה "האלס" (ἄλς), שמשמעותה ים.
אישים שהחזיקו במשרה

האלבארכסים הבאים ידועים בשמם:
אלכסנדר האלבארכס – אחיו של פילון האלכסנדרוני; היה ידידו של הקיסר קלאודיוס; נשא בתפקיד בשנות ה-30 של המאה ה-1 לספירה. יוסף בן מתתיהו מספר עליו "שהיה גם האלאבארכוס באלכסנדריה וראשון בקרב (היהודים) שם (בייחוס) משפחתו ובעושרו". אלכסנדר זה היה מלווה מדי פעם סכומי כסף, למשל לחברו אגריפס הראשון, מלך יהודה.
דמטריוס – בעלה של מרים, בתו של אגריפס הראשון, שלדברי יוסף בן מתתיהו, "על־פי ייחוסו ועל־פי עושרו היה ראש וראשון בקרב יהודי אלכסנדריה, והייתה לו באותו זמן גם משרת האלאבארכוס". על דמטריוס זה לא ידוע משום מקור אחר. הוא מילא את התפקיד בשלב מאוחר של תקופת שלטונו של הקיסר קלאודיוס. אזכורי אלכסנדר ודמטריוס כנושאים במשרה זו אינם מלווים בהערות מצד יוסף בן מתתיהו, על היותם מקרים חריגים.
קסאנס (Kasanes) האלבארכס נזכר בפפירוס מהמאה ה-2 או ה-3 לספירה.
אנסטאסיוס האלבארכס נזכר בכתובת נוצרית לא מתוארכת.
הערות שוליים

1 2 3  שמואל קרויס, ALABARCH, באנציקלופדיה היהודית (באנגלית)
↑  יוסף בן מתתיהו, קדמוניות היהודים, ספר 14, פרק ז, פסקה ב, סעיף 117.
↑  קיקרו, "מכתבים לאטיקוס", ספר 2, מכתב 17, סעיף 3.
1 2 3 4 5 6  Katherine G. Evans, Alexander the Alabarch: Roman and Jew, 1995 Seminar Papers, Society of Biblical Literature, p. 590
↑  The Century Dictionary (1911), p. 126, alabarch
↑  יוסף בן מתתיהו, נגד אפיון, מאמר שני, פרק ב (בסוף הפרק).
↑  Emil Schürer, "Diaspora"; Dictionary of the Bible, Extra Volume, ed. James Hastings; New York: Charles Scribner's Sons; 1912 edition; p. 106.
↑  יוסף בן מתתיהו, קדמוניות היהודים, ספר 15, פרק ו, פסקה ב, סעיף 167. בתרגום שליט: "מלכוס, בעל השלטון על ערב".
↑  יוסף בן מתתיהו, קדמוניות היהודים, ספר 18, פרק ח, פסקה א, סעיף 259.
↑  יוסף בן מתתיהו, קדמוניות היהודים, ספר 19, פרק ה, פסקה א, סעיף 276.
↑  יוסף בן מתתיהו, קדמוניות היהודים, ספר 20, פרק ה, פסקה ב, סעיף 100.
↑  יוסף בן מתתיהו, קדמוניות היהודים, ספר 18, פרק ו, פסקה ג, סעיפים 159–160.
↑  יוסף בן מתתיהו, קדמוניות היהודים, ספר 20, פרק ז, פסקה ג, סעיף 147.
האח הגדול עונה 4

| --- | --- |
סמליל האח הגדול
סמליל האח הגדול
 סוגה:  תוכנית ריאליטי
 בימוי:  יורם זק (האח הגדול)
 מנחים:  ארז טל אסי עזר
 זוכים:  קותי סבג
 פרסים:  מיליון ש"ח
 ארץ מקור:  ישראל ישראל
 שפות:  עברית
 מספר פרקים:  28
 הפקה
 חברת הפקה:  קופרמן הפקות
 אתר צילומים:  קריית התקשורת נווה אילן
 אורך פרק:  90 - 120 דקות (ברוטו)
 שידור
 רשת שידור:  שידורי קשת (ערוץ 2)   האח הגדול LIVE (ערוץ 20)
 תקופת שידור מקורית:  1 בינואר 2012 – 2 באפריל 2012
 קישורים חיצוניים
 אתר התוכנית
 דף התוכנית ב-IMDb
 → עונה שלישיתעונה חמישית ←
האח הגדול עונה 4 היא העונה הרביעית של תוכנית הריאליטי "האח הגדול", והעונה החמישית במצטבר ששודרה בערוץ 2 (קשת). העונה שודרה החל מ-1 בינואר 2012, הגמר נערך ב-2 באפריל שבסופו ניצח הדייר קותי סבג. את העונה הנחו ארז טל ואסי עזר.
על העונה

בתחילת עונה זו, בפרק הבכורה התוכנית שברה את שיאי הרייטינג של כל הזמנים (מאז שהחלו מדידות הרייטינג באוגוסט 1998 ועד לינואר 2013), עם שיא של 45.5 אחוזי צפייה. העונה הרביעית זכתה לאורך כל העונה ובמשך כל השבועות שבהם שודרה למקום הראשון בטבלת הרייטינג, נתונים אלה הכתירו אותה לתוכנית הנצפית ביותר בישראל מאז מדידת הרייטינג. עונה זו (הרביעית) היא הקצרה ביותר שצולמה מבין כל עונות התוכנית בישראל.
המתמודד איתם ישראלי הוא לקוי ראייה ולכן הוא הורשה להיכנס לבית לפני פתיחת התוכנית על מנת להכירו. הותר לו גם להכניס את כלב הנחיה שלו וולטר לתוך הבית.
ב-30 ביוני 2023, דיירת העונה, זיוה כהן הלכה לעולמה אחרי היאבקות במחלת סרטן השד.
על העונה > מבנה ועיצוב הבית

| --- | --- |
 חדר מדרגות  חצר  סלון  פינת אוכל  מטבח  חדר שינה:  חדר רחצה  חדר האח הגדול  נסט  חדר שירות  חדר משימות  חדר ארונות
דיירי הבית

רשימת 22 הדיירים שנכנסו לבית האח הגדול לפי סדר כניסתם (כולל הזמניים):
דיירי הבית > דיירים שנכנסו בכניסה הראשונה

יעל ברון – בת 47, גרושה בשלישית +2, מתל אביב
יוסי סרור – בן 54, גרוש +2, מקריית אתא
קים רטוש – בן 32, רווק, מקריית חיים
אביבית בר זוהר – בת 29, רווקה, מרחובות
שי רגב – בן 34, רווק, מתל אביב
יאנה יוסף – בת 23, רווקה, מתל אביב
סער סקלי – בן 27, בזוגיות, מתל אביב
ערן טרטאקובסקי – בן 30, רווק, מבאר שבע
ברוריה "ברי" סימון זהר – בת 52, נשואה בשביעית +1, מחיפה
תמיר ורדי – בן 36, רווק, מתל אביב
יקותיאל "קותי" סבג – בן 29, רווק, מבית שמש
שרי שימחוב – בת 23, רווקה, מתל אביב
סופי קרבצקי – בת 26, בזוגיות, מתל אביב
איתם ישראלי – בן 27, רווק, מתל אביב
זיוה כהן בהנם – בת 34, נשואה +3, מניו יורק
בטי עזרן קפרא – בת 29, נשואה, מרחובות
דודו קפרא – בן 34, נשוי, מרחובות
דיירי הבית > דיירים שנכנסו בכניסת ביניים

אביב זילבר – בן 25, רווק, מנתניה
דיירי הבית > דיירים שנכנסו בכניסה השנייה

עינב ויינר – בת 28, נשואה, מגאולים
צבי פורטל – בן 34, רווק, מתל אביב
לירון זהבי – בת 32, גרושה +1, מחולון
דיירי הבית > דיירים זמניים

ויקטוריה אירולוג'י – בת 18, רווקה, ממאר דל פלאטה
התרחשויות בולטות

המתמודדים בטי ודודו קפרא התחתנו - ביום פתיחת העונה, וזמן קצר אחרי חופתם הם נפרדו מאורחי החתונה והוסעו לבית האח הגדול. כדי שדודו ובטי יוכלו לראות את הצ'קים של החתונה מתמודד היה צריך לוותר על המזוודה שלו והאח הגדול יביא לו בגדים אחרים, המתמודד שהסכים לעשות זאת היה ערן, ובהמשך כדי שדודו ובטי יוכלו לראות את סרט החתונה שלהם מתמודד היה צריך לשנות את השם שלו, המתמודדת שהסכימה לעשות זאת הייתה שרי, ושמה היה "פנונה" (כינויה של בטי בפי דודו) במשך זמן רב.
המתמודדים יוסי סרור ויעל ברון קיבלו משימה סודית בתחילת העונה. יוסי היה צריך להיות המתמודד הכי "דביק" ויעל המתמודדת הכי "מבאסת", ועליהם לגרום לשאר המתמודדים לנסות להדיח אותם כדי לזכות בחסינות. הם לא הצליחו לעמוד במשימה, וגם הם כמו יתר דיירי הבית, היו מועמדים להדחה הראשונה, אך לא הודחו בסופו של דבר.
בלילה החמישי בטי חשה בחילה והאח הגדול הציע לבצע בדיקת היריון. ולאחר יום היא התבשרה שתוצאתה הייתה חיובית.
בהדחה הראשונה (ביום ה-10) הדייר דודו קפרא יצא יחד עם אשתו המודחת בטי מהבית על אף שלא הודח בעצמו, אך המנחה אסי עזר הצליח לשכנעו לשוב אל תוך הבית. מספר ימים לאחר מכן הודיע דודו קפרא על החלטתו לפרוש מן התוכנית, אולם אשתו בטי נשלחה לחדר האח הגדול בניסיון אחרון לשכנעו להישאר בתוכנית ודודו נעתר לבקשתה.
בהדחה השנייה (ביום ה-17) הודחה זיוה מהבית. בעת יציאתה, הדיירת ברי הצטרפה אליה, על אף שלא הודחה בעצמה על ידי הצופים. ניסיונות השכנוע של אסי עזר כי ברי תחזור אל תוך הבית לא צלחו ובכך היא, למעשה, פרשה מן התוכנית, ובראיון המאוחר של ברי וזיוה הן אמרו שהמהלך תוכנן מראש.
ביום ה-19 החליט המתמודד דודו קפרא על פרישתו מהמשחק עקב עזיבתה של אשתו, בטי קפרא.
ביום ה-22 נכנס לבית המתמודד אביב זילבר, הבן זוג לשעבר של המתמודדת אביבית בר זוהר. לאחר 48 שעות בלבד בבית האח הגדול החליט אביב לעזוב את הבית ויצא - ביום ה-24 (אביב הוא הדייר השלישי שפרש מהמשחק בעונה זו). עקב עזיבתו ההדחה המתוכננת נדחתה בשבוע. במהלך היומיים שהיה בבית הספיק אביב לעבור פעמיים על חוקי התוכנית, בין היתר בכך שסיפר לדיירת אביבית בר זוהר (חברתו לשעבר) על המתרחש מחוץ לבית ואיים על שאר המשתתפים ש"ישפוך אותם בסכין".
במהלך העונה, לראשונה בתוכנית, העמידו את עצמם 3 דיירים להדחה בשבוע. הם הצטרפו לדיירים שפסלו משימה כדי להיות מועמדים.
ביום ה-40 יצאו מהבית הדיירים יאנה ותמיר על מנת לצלם קליפ אינטראקטיבי מיוחד. במהלכו הם נחשפו לדיירים שהודחו: דודו וקים.
ביום ה-45, שבמהלכו הודח הדייר שי, הוכנסו לבית שלושה דיירים חדשים, לירון, צבי ועינב.
ביום ה-93, בתאריך 2 באפריל 2012, התקיימה תוכנית הגמר אליה העפילו חמישה דיירים: יאנה, שרי, סער, תמיר וקותי. שבה קותי סבג זכה.
שינויים באופן המשחק

ביום ה-52, כחלק ממשימת החצי לכבוד חצי העונה, הודחו בשידור חי הדיירות אביבית בר זוהר ויעל ברון לעיניהם של שאר הדיירים, וכשיצאו מהבית נכנסו מיד לסוויטה צדדית. שם שהו למשך יומיים ללא ידיעת הדיירים, כשבעצם רק אחת מהן הודחה באמת ועזבה במשדר - ביום ראשון שלאחר מכן.
במסגרת "משימת הכדורגל" השיתופית בין האח הגדול ישראל לאח הגדול ארגנטינה, נכנסה לשבוע הדיירת הארגנטינאית ויקטוריה לבית האח הגדול בישראל והדיירת הישראלית סופי נכנסה לשבוע לבית האח הגדול בארגנטינה.
במסגרת "משימת הקיבוץ" נערכה ההצבעה בצורה פומבית, כאשר כל דייר יכול היה לראות מי הצביע לו, אם בכלל.
מספר העמדות להדחה לדייר

|  | שבוע 1 | שבוע 2 | שבוע 3 | שבוע 4 | שבוע 5 | שבוע 6 | שבוע 7 | שבוע 8 | שבוע 8 | שבוע 9 | שבוע 10 | שבוע 11 | שבוע 12 | שבוע 13 הגמר | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| קותי | 1 | 6 | 2 | — | — | 1 | 2 | — | 1 | — | 3 | 3 | 2 | הזוכה | 21 |
| תמיר | 0 | 0 | 0 | — | 1 | 0 | 0 | — | 0 | — | 0 | 1 | 1 | מקום שני | 3 |
| סער | 0 | 1 | 2 | — | 2 | 0 | 4 | — | 0 | — | 0 | 1 | 1 | מקום שלישי | 11 |
| שרי | 3 | 2 | 2 | — | — | 1 | 1 | — | 1 | — | 2 | 2 | 3 | מקום רביעי | 15 |
| יאנה | 0 | 1 | 1 | — | 1 | 2 | 3 | — | 2 | — | 1 | 3 | 1 | מקום חמישי | 15 |
| אביבית | 0 | 1 | 2 | — | 2 | 5 | 5 | — | 2 | — | 2 | 4 | 3 | הודחה | 26 |
| ערן | 2 | 2 | 2 | — | 3 | 3 | 2 | — | 2 | — | 2 | 1 | הודח | הודח | 19 |
| סופי | 6 | 1 | 3 | — | 4 | 4 | 2 | — | 3 | — | 1 | 1 | הודחה | הודחה | 25 |
| צבי | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | — | 6 | — | 5 | הודח | הודח | הודח | 11 |
| איתם | 0 | 0 | 0 | — | 0 | 0 | 2 | — | 0 | — | הודח | הודח | הודח | הודח | 2 |
| עינב | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | 2 | — | הודחה | הודחה | הודחה | הודחה | 2 |
| לירון | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | 6 | הודחה | הודחה | הודחה | הודחה | הודחה | 6 |
| יעל | 1 | 0 | 0 | — | — | 0 | 5 | — | הודחה | הודחה | הודחה | הודחה | הודחה | הודחה | 6 |
| שי | 5 | 2 | 6 | — | 4 | 6 | הודח | הודח | הודח | הודח | הודח | הודח | הודח | הודח | 23 |
| יוסי | 0 | 1 | 0 | — | — | הודח | הודח | הודח | הודח | הודח | הודח | הודח | הודח | הודח | 1 |
| קים | 3 | 1 | 5 | — | הודח | הודח | הודח | הודח | הודח | הודח | הודח | הודח | הודח | הודח | 9 |
| אביב | טרם נכנס לבית | טרם נכנס לבית | טרם נכנס לבית | — | עזב | עזב | עזב | עזב | עזב | עזב | עזב | עזב | עזב | עזב | — |
| דודו | 0 | 1 | — | עזב | עזב | עזב | עזב | עזב | עזב | עזב | עזב | עזב | עזב | עזב | 1 |
| ברי | 3 | 6 | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | 9 |
| זיוה | 6 | 7 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 13 |
| בטי | 0 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 0 |
מדרוג

| שבוע | פרק | פרק | תאריך שידור מקוריישראל | אחוזי צפייה | מקור |
| --- | --- | --- | --- | --- | --- |
| 1 | 1 | אירוע הכניסה! | 1 בינואר 2012 | 45.5% |  |
| 1 | 2 | הימים הראשונים בבית | 3 בינואר 2012 | 39.5% |  |
| 2 | 3 | הריב של קים וברי | 8 בינואר 2012 | 41.2% |  |
| 2 | 4 | פרק הדחה | 10 בינואר 2012 | 40.9% |  |
| 3 | 5 | משימת הזומבים | 15 בינואר 2012 | 40.6% |  |
| 3 | 6 | הבית רדוף | 17 בינואר 2012 | 42.9% |  |
| 4 | 7 | הדייר החדש בבית | 22 בינואר 2012 | 40.6% |  |
| 4 | 8 | בן הזוג לשעבר של אביבית | 24 בינואר 2012 | 44.7% |  |
| 5 | 9 | הדייר שביקש לעזוב | 29 בינואר 2012 |  |  |
| 5 | 10 | המודח השלישי | 31 בינואר 2012 |  |  |
| 6 | 11 | הודעה מיוחדת | 5 בפברואר 2012 |  |  |
| 6 | 12 | המודח הרביעי | 7 בפברואר 2012 |  |  |
| 7 | 13 | יומיים לכניסה השנייה | 12 בפברואר 2012 |  |  |
| 7 | 14 | הדחה וכניסה | 14 בפברואר 2012 |  |  |
| 8 | 15 | רשימה יוצאת דופן | 19 בפברואר 2012 |  |  |
| 8 | 16 | הדחה כפולה ומזויפת | 21 בפברואר 2012 |  |  |
| 9 | 17 | יעל או אביבית? | 26 בפברואר 2012 |  |  |
| 9 | 18 | ההדחה השביעית | 28 בפברואר 2012 |  |  |
| 10 | 19 | סער שובר את החוקים | 4 במרץ 2012 |  |  |
| 10 | 20 | ארגנטינה או ישראל? | 6 במרץ 2012 |  |  |
| 11 | 21 | משימת הקיבוץ | 11 במרץ 2012 |  |  |
| 11 | 22 | יאנה וקותי | 13 במרץ 2012 |  |  |
| 12 | 23 | הבנג'י | 18 במרץ 2012 |  |  |
| 12 | 24 | הסולחה של קותי וערן | 20 במרץ 2012 |  |  |
| 13 | 25 | משחק הזיכרון | 25 במרץ 2012 |  |  |
| 13 | 26 | חמישיית הגמר | 27 במרץ 2012 |  |  |
| 14 | 27 | יום לפני הגמר | 1 באפריל 2012 |  |  |
| 14 | 28 | הגמר הגדול | 2 באפריל 2012 |  |  |
| חוזרים הביתה | חוזרים הביתה | חוזרים הביתה | 15 באפריל 2012 |  |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
הערות שוליים

↑  האח הגדול, ‏הדו"ח היומי: סיכום היום ה-1, באתר ‏מאקו‏, 2 בינואר 2012
↑  האח הגדול, ‏הדו"ח היומי: סיכום היום ה-22, באתר ‏מאקו‏, 23 בינואר 2012
↑  האח הגדול, ‏הדו"ח היומי: סיכום היום ה-45, באתר ‏מאקו‏, 15 בפברואר 2012
↑  "האח הגדול" שוברת שיא: 45.5% לפרק הפתיחה, באתר וואלה, 1 בינואר 2012
↑  רייטינג יומי: הסערה נמשכת, באתר וואלה, 3 בינואר 2012
↑  רייטינג יומי: "האח הגדול" משמיע קול, באתר וואלה, 8 בינואר 2012
קותי סבג, זוכה העונה הרביעית